ઈન્ટરવલ પહેલાનો ભાગ ટિપિકલ મસાલા સ્ટન્ટ સીક્વલથી ભરેલો છે, જેમાં મુંબઈ ફ્લાયઓવર (જ્યાં વીએફએક્સ ટેક્નોલોજીનો ઉપયોગ કરાયો છે)ના સીન છે. આ સીન તમને જૂના રજનીકાંતની યાદ અપાવશે, જે તેના ફેન્સ માટે એખ મોટી ટ્રીટ છે. ફીલ્મમાં ધમાલ ત્યારે મચે છે જ્યારે દૃષ્ટ હરિ દાદા (આ પાત્રમાં નાના પાટેકર એટલે કે હરિનાથ દેસાઈ)ની સીનમાં એન્ટ્રી થાય છે. ઈન્ટરવલ પછીની વાર્તાનો અંદાજ તમને પહેલાથી લાગી જશે, જેમાં હરી દાદા બદલો લેવા માગે છે અને તે કાલા પાસેથી તેનો પ્રેમ છીનવી લે છે, પણ ધીરે-ધીરે રજનીકાંત ફિલ્મમાં પોતાની સ્ટાઈલ લઈને આવે છે. તે આ વિશે વાત કરે છે કે જ્યાં સુધી વિરોધ ન કરે તો કઈ રીતે ગરીબોને દબાવી શકાય છે. તે પોતાના લોકોને તેમના શરીરને હથિયારની જેમ ઉપયોગ કરવાની સલાહ આપે છે. તે પોતાના લોકોને હડતાળ પર જઈને મુંબઈ ઠપ્પ કરવાનો આદેશ આપે છે, કારણ કે ઝુપડામાં રહેતા મોટા ભાગના લોકો શહેર ચલાવે છે, જેમાં ટેક્સી ડ્રાઈવર્સ, મ્યુનિસિપાલ્ટિ સ્ટાફ, હોસ્પિટલ સ્ટાફ જેવા લોકોનો સમાવેશ થાય છે. …અને પછી ફિલ્મની સ્પીડ શાંત થઈ જાય છે. હરિ દાદા બદલો લેવા માગે છે.